Facebook ห้ามผู้ใช้ออสเตรเลีย ดู-แชร์ข่าว หลังเสนอกฎหมายเก็บเงิน - FINNOMENA
Facebook ห้ามผู้ใช้ออสเตรเลีย ดู-แชร์ข่าว หลังเสนอกฎหมายเก็บเงิน หลังจากรัฐบาลออสเตรเลียเสนอกฎหมายให้โซเชียลมีเดียอย่าง เฟซบุ๊ก และกูเกิล ต้องจ่ายเงินค่าข่าวแก่สื่อต่างๆ
18 ก.พ. 2564

หลังจากรัฐบาลออสเตรเลียเสนอกฎหมายให้โซเชียลมีเดียอย่าง เฟซบุ๊ก และกูเกิล ต้องจ่ายเงินค่าข่าวแก่สื่อต่างๆ กรณีที่มีคอนเทนต์ถูก ‘Repost’ หรือนำไปแชร์ต่อบนแพลตฟอร์มของพวกเขา
โดยระบุว่า ร่างกฎหมายนี้ขึ้นมาเพื่อสร้างความเสมอภาคในการแข่งขันทางธุรกิจระหว่างบริษัทเทคโนโลยียักษ์ใหญ่ กับผู้ผลิตสื่อ และจะผลักดันกฎหมายเข้าอภิปราย และลงมติในสภาภายในไม่กี่สัปดาห์ข้างหน้า
ทำให้ภายใต้นโยบายใหม่ เฟซบุ๊กระบุว่า ผู้ใช้ชาวออสเตรเลียจะไม่สามารถ อ่าน หรือ แชร์ คอนเทนต์ข่าวบนแพลตฟอร์มเฟซบุ๊กได้ ในขณะที่ผู้ผลิตสื่อสัญชาติออสเตรเลีย จะถูกจำกัดการแชร์หรือโพสต์คอนเทนต์ใดๆ บนหน้าเพจเฟซบุ๊ก นอกจากนี้ การโพสต์ หรือแชร์ลิงก์ข่าวจากสำนักข่าวออสเตรเลียในพื้นที่อื่นๆ ทั่วโลกจะถูกจำกัดด้วยเช่นกัน
อย่างไรก็ตาม การประกาศของเฟซบุ๊กเกิดขึ้นไม่กี่ชั่วโมงหลังจากกูเกิลประกาศว่า พวกเขาตกลงจ่ายเงินให้กับเครือ ‘นิวส์ คอร์ป’ ของเจ้าพ่อสื่อ รูเพิร์ต เมอร์ด็อค สำหรับทุกคอนเทนต์ข่าว ที่มาจากอาณาจักรสื่อของเมอร์ด็อค
ที่มา : https://www.thairath.co.th/news/foreign/2034780
แท็ก:
แชร์บทความ: